Diari Oficial de la Generalitat Valenciana


Sumari del DOGV 6580, del 04-08-2011 (2011/8677)

RESOLUCIÓ de 19 de juliol de 2011, de la Sotssecretaria de la Conselleria d'Infraestructures, Territori i Medi Ambient, per la qual es crea un registre auxiliar.
-----------------------------------------------------------------------------------------------------------------------------------------------------------------

### Dades del document

Número de DOGV
:   6580

Data del DOGV
:   04-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8677


Data del document
:   19-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Conselleria d'Infraestructures, Territori i Medi Ambient
    * registre de documents
    * relació administració-administrat

RESOLUCIÓ de 19 de juliol de 2011, de la Sotssecretaria de la Conselleria d'Infraestructures, Territori i Medi Ambient, per la qual es crea un registre auxiliar. [2011/8677]  
L'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de la Generalitat, en l'apartat primer disposa que cada conselleria en què s'estructura l'administració de la Generalitat ha de tenir un registre general. El mateix precepte estableix la possibilitat de crear registres auxiliars en aquelles unitats administratives de les respectives conselleries quan així es considere necessari, tenint en compte el volum o la naturalesa de l'activitat que duguen a terme o quan l'absència d'aquests implique un nombre rellevant de desplaçaments dels ciutadans des d'aquelles unitats a les de registre general prèviament existents.  
Com a conseqüència de les noves competències assignades a la Conselleria d'Infraestructures, Territori i Medi Ambient pel Decret 5/2011, de 21 de juny, del president de la Generalitat, els serveis centrals de la Conselleria es troben distribuïts en dues seus, avinguda de Blasco Ibáñez, número 50, i carrer de Francesc Cubells, número 7, a València.  
  
Tenint en compte que la normativa vigent exigeix un únic registre general de la Conselleria, aquest es troba ubicat a la seu de l'avinguda de Blasco Ibáñez, número 50, de València.  
En conseqüència, atesa la ubicació de la Secretaria Autonòmica de Territori, Medi Ambient i Paisatge, com també de les direccions generals dependents d'aquesta, a l'edifici situat al carrer de Francesc Cubells, número 7, de València, es considera convenient, davant del volum de gestió de les actuacions, la creació d'un registre auxiliar per a aquesta Secretaria Autonòmica i els centres directius d'aquesta, a fi de facilitar la presentació d'escrits, sol·licituds, documentació i comunicacions dels ciutadans, evitant desplaçaments innecessaris al registre general existent.  
Per això, i per raó del que disposa l'article 2.2 del Decret 130/1998, de 8 de setembre, del Govern Valencià, resolc:  
  
Primer  
La creació d'un registre auxiliar per als centres directius de la Conselleria que es troben ubicats al carrer de Francesc Cubells, número 7, de València. Aquest registre és auxiliar del Registre General de la Conselleria d'Infraestructures, Territori i Medi Ambient i a aquest últim es troba vinculat.  
  
Segon  
La instal·lació d'aquest registre auxiliar s'ha de fer en suport informàtic, i el sistema ha de garantir la integració informàtica en el Registre General de la Conselleria d'Infraestructures, Territori i Medi Ambient de les anotacions efectuades en el registre auxiliar.  
  
Tercer  
El registre auxiliar ha d'ajustar el seu funcionament a la normativa aplicable en la matèria.  
  
Quart  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 19 de juliol de 2011.- El sotssecretari: Gaspar Peral Ribelles.